== Karriere ==
Han var søn af slagtermester Asmus Otto Reimers (27. august 1800 - 2. november 1852) og Cecilie Elisabeth Danielsen (15. august 1801 - 23. februar 1880). Efter med ære at have deltaget i [[Treårskrigen]], hvor han [[1850]] blev [[Dannebrogordenens Hæderstegn|Dannebrogsmand]] efter indstilling fra sit [[Kompagni (militær)|kompagni]], blev Reimers [[1852]] slagtermester i Sønderborg, da han overtog sin svigerfars forretning, og valgtes få år efter til [[oldermand]] i Slagterlavet. Sammen med sin svigerfar opbyggede Reimers en kreatur- og svineeksportforretning, som efterhånden blev [[Hertugdømmerne]]s største. [[1862]] valgtes han til deputeret borger (byrådsmedlem), og [[1863]]-[[1864|64]] var han formand for Borgerforeningen. Skyttesagen og Vaabenbrødreselskabet fandt ved den tid i ham en ivrig støtte.
[[Fil:Hans Brasen - Scene fra slaget ved Isted. Studie - 1902.png|thumb|Ægteparret Reimers' venner mindedes hans indsats i [[treårskrigen]] ved guldbrylluppet i 1902 i form af et maleri udført af [[H.O. Brasen|Hans Brasen]]]].
== Politik ==
Ved sin varme fædrelandskærlighed og sin faste karakter vandt han allerede i en ung alder sine medborgeres fulde tillid, og talrige er de ham betroede hædershverv, ligesom han siden 1864 deltog i og øvede stor og stigende indflydelse på alle de danske slesvigeres politiske forhandlinger og beslutninger. [[H.P. Hanssen]] har kaldt ham den ypperste agitator, [[Sønderjylland]] har haft efter 1864.
Politik Historie Ledelse Foreninger Ledere